Красимир Стоянов (политик)
Красимир Стоянов Стоянов (роден 13 май 1950 г. в Стара Загора) е български политик от Българската социалистическа партия (БСП), главен секретар на Президента на Републиката Георги Първанов.

През 1974 г. завършва ВХТИ – София, специалност „Технология на електрохимичните производства и източници на ток“, а през 1985 – Академията за обществени науки в Москва, специалност „Политология“.

Бил е политически работник до 1989 г., а след промените – политически помощник на заместник-председател на БСП, ръководител на група за подпомагане на парламентарната дейност на БСП, секретар на ПГ на БСП и коалиция, зав. отдел на ВС на БСП.

Главен секретар на XXXVII народно събрание, главен съветник на зам. председател на XXXVIII народно събрание.

От 2000 г. е член на ВС на БСП, на Изпълнителното бюро на ВС на БСП и секретар на ИБ на БСП.

Женен, с 2 дъщери.

Български политици след 1989
Родени в Стара Загора
Възпитаници на Академията за обществени науки при ЦК на КПСС